ઘણા સમયથી સાંભળતા આવીએ છીએ કે ‘આ દુનિયા નાની થતી જાય છે’. હવે થોડા દિવસોથી આ એક સામાન્ય વાત થઇ ગઇ છે કે “આ દુનિયા બહુજ નાની છે, તેનો અર્થ સ્પષ્ટ છે કે ભૂતકાળની દુનિયા ઘણી ઘણી મોટી હતી અને વર્તમાન દુનિયા બહુજ નાની થઇ ગઇ છે, પરંતુ હકીકત એ છે કે આ દુનિયા જ્યાં હતી ત્યાં જ છે. જેટલી મોટી હતી એટલી જ મોટી છે. ન તો દુનિયા નાની થઇ છે અને ન તો ક્યારેય આ કરતા મોટી હતી. આ નાની-મોટી એટલા માટે કહેવામાં આવે છે કે ઇલ્મની પ્રગતી અને વિજ્ઞાનની ઝડપી તરક્કીએ પશ્ર્ચિમમાં બેઠેલા માણસને અને પૂર્વમાં દૂર બેઠેલા માણસને એક-બીજાની સામે કરી દીધા છે અને તેની નઝદિકીનું માધ્યમ કોમ્પ્યુટરની સ્ક્રીન (પર્દો) છે. ઇલ્મની પ્રગતીનો આ એક ચમત્કાર છે કે અંતરીક્ષના શુન્યાવકાશમાં તરતા કેમેરા વડે ઝમીનની કોઇ પણ જગ્યા ઉપર અગર સુઇ પડી ગઇ હોય તો તેના ઉપર પણ નીશાન લગાવીને હુમલો કરી શકાય છે. અંતરીક્ષથી ઝમીન નઝદીક થઇ ગઇ છે. પૂર્વ અને પશ્ર્ચિમ વચ્ચેનું અંતર ઘટી ગયુ છે. મૌસમની આગાહીના નિષ્ણાંતો દુનિયાનું બદલતુ વાતાવરણ અને આબોહવાની આગાહીઓ આપવા લાગ્યા છે. ભયભીત વિસ્તારમાં શાંતીનુ વાતાવરણ અને શાંતીના માહોલમાં ભયની ગરમી ફેલાવવાના સાધનો આવી ગયા છે. અહી હેતુ અમુક એવી આગાહી વિશે વાત કરવાનો છે જે અંતિમ નબી(સ.અ.વ.)એ પોતાના અંતિમ વસીના બારામાં કરી છે. જેના બારામાં એ જોવાનુ છે કે શું તે કાએનાતના નિઝામની દ્રષ્ટિએ સાચી સાબિત થઇ રહી છે. અહી આપણે ફક્ત ત્રણ આગાહીઓને સચ્ચાઇની રોશનીના કિરણમાં જોવાની કોશિશ કરીશું.